《寿刘缄三座师》
清代·章型

绣衣曾染禦炉香，玉尺频承黼座光。风宪一官依北阙，文星三度照南方。

尚书望重司喉舌，宗匠才高备栋梁。小草幸蒙亲手植，愿随莱綵晋霞觞。

作者简介：字敬安，诒燕子。同治丁卯举人。大挑教谕。著有寄瓠诗草，邑志传文苑。先生避粤逆之乱，自邑城徙居吾里，学有渊源，工举业，勤于课士，远近争执赞门下得其指授，多掇巍科高第以去。